Ir-Regolament tal-Kummissjoni (KE) Nru 2268/95
tas-27 ta' Settembru 1995
dwar it-tieni lista ta' sustanzi ta' prijorità kif previsti permezz tar-Regolament tal-Kunsill (KEE) Nru 793/93
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 793/93 tat-23 ta' Marzu 1993 dwar l-evalwazzjoni u l-konroll tar-riskji f'sustanzi eżistenti, u partikolarment l-Artikoli 8 u 10 tiegħu, [1]
Billi r-Regolament (KEE) Nru 793/93 jaħseb għal sistema ta' evalwazzjoni u kontroll tar-riskji dwar sustanzi eżistenti u billi sabiex issir l-evalwazzjoni dwar ir-riskju ta' dawn is-sustanzi, huwa xieraq li jkunu identifikati is-sustanzi ta' prijorità li jeħtieġu attenzjoni;
Billi bħala konsegwenza, l-Artikolu 8 tar-Regolament (KEE) Nru 793/93 jenħtieġ li l-Kummissjoni tħejji lista ta' sustanzi ta' prijorità u billi l-Artikolu 8 jkompli jindika l-fatturi li għandhom jiġu kunsidrati fit-tħejjija tal-imsemmija lista;
Billi l-Artikolu 10 tar-Regolament (KEE) Nru 793/93 jipprevedi li għal kull sostanza fil-lista ta' prijorità, Stat Membru għandu jingħata r-responsabbiltà għall-evalwazzjoni tagħha u billi l-allokazzjoni ta' sustanzi għandha tassigura t-tqassim xieraq tar-responsabbiltà bejn l-Istati Membri;
Billi l-ewwel lista ta' prijorità ġiet adottata bir-Regolament tal-Kummissjoni (KE) Nru 1179/94; [2]
Billi d-dispożizzjonijiet ta' dan ir-Regolament huma skond l-opinjoni tal-Kumitat stabbilit bis-saħħa ta' l-Artikolu 15 tar-Regolament (KEE) Nru 793/93,
ADOTTAT DAN IR-REGOLAMENT:
Artikolu 1
Lista ta' Prijorità
1. It-tieni lista ta' sustanzi ta' qiegħda tiġi stabbilita bil-presenti u tinsab fl-Anness ta' dan it-Regolament.
2. Għal kull sostanza fuq il-lista ta' prijorità, l-Istat Membru li għandu jkun responsabbli għall-evalwazzjoni tagħha qiegħed jiġi nominat u huwa ndikat fl-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 27 ta' Settembru 1995.